你哋可能會覺得好奇怪
但我實在太鍾意水泥磚喇
世界上第一嚿水泥磚喺 1868 年製造
當時生產水泥磚得一個要求：
就係要有固定嘅尺寸
因為咁樣先能夠磚搭磚
好快咁，水泥磚變成咗
世界上最常用嘅建築材料
我哋可以用佢嚟起建築物，例如屋、橋
一磚一磚咁建造
水泥磚已經成為現今嘅建材
大約一百年之後，喺 1947 年
樂高生產出呢個
佢哋稱為「自動組裝積木」嘅嘢
短短幾年後
樂高積木成為咗每個家庭必備嘅玩具
據估計，樂高生產咗超過四千億嚿積木
平均全球每個人有 75 嚿積木
你唔需要係工程師
都可以起到靚屋、靚橋
或者其它好靚嘅建築
樂高令你嘅想像變成實物
樂高運用水泥磚嘅概念
將佢轉化成發揮我哋想像力嘅積木
喺同一年
貝爾實驗室準備發表
一個電路組件嘅革新︰電晶體
電晶體係一樣塑膠製嘅電子元件
佢會帶領我哋進入一個
積木靜止堆埋一齊
但係積木之間會產生作用嘅世界
雖然電晶體同水泥磚一樣
畀到你整更大、更複雜嘅電路
但佢哋最大嘅差別係
電晶體係專門畀專家玩嘅
但我唔係好同意呢個講法
所以我想推翻呢個講法
八年前我喺媒體實驗室
著手開發呢個計畫
就係點樣將工程師嘅技術
畀到藝術家同設計師用到？
幾年前我開始研發 littleBits
我畀你哋睇下佢點運作
littleBits 係電子元件
每一小嚿都有特定嘅功能
佢哋設計成會發光、發聲
有電動功能同感應功能
而佢最好玩嘅部分就係
佢哋靠磁鐵連接埋一齊
所以你唔會搞錯佢哋嘅方向
佢哋用顏色嚟區分
綠色係輸出，藍色係電源
粉紅色係輸入，橙色係電線
只要將藍色同綠色連埋一齊
你就可以開始做啲大啲嘅電路
藍色同綠色接埋一齊，佢就會發光
當你將旋鈕駁喺中間，你就可以較光暗
攞走旋鈕，換做脈衝元件
咁樣，你就可以整到閃光
再加上一個聲音元件
咁你就整咗一個警報器
不過佢好嘈呀
雖然呢啲示範睇落簡單
但 littleBits 其實好強大
要編寫 littleBits
我哋唔需要識寫程式
接電線或者焊接
只要做好簡單嘅直覺動作就得嘞
要令佢閃得快啲或慢啲
你只需要轉下呢個掣就可以
littleBits 個構思係
佢係一個愈做愈大嘅知識庫
我哋都想呢一嚿現成嘅積木
做到各式各樣嘅功能︰
光、聲音、太陽能板、摩打等等
我哋畀過小朋友玩 littleBits
呢個對小朋友嚟講真係好難得嘅體驗
好處係佢哋開始了解
每日圍繞佢哋

而學校又唔會教嘅嘅電子設備
譬如一盞夜燈係點樣運作
或者電梯門點樣維持開住嘅狀態
又或者 iPod 嘅螢幕點樣對觸控有反應
我哋都會將 littleBits 拎畀設計學校使用
我哋仲令到一啲
完全無電子相關經驗嘅設計師
開始將 littleBits 當成一種材料
你睇，絨布同紙做嘅水瓶
喬迪整咗呢樣嘢⋯
（鈴聲）
（叭 ~ 叭叭）
幾個禮拜前我哋將 littleBits 帶到
羅德島設計學院
介紹畀一啲同樣
無工程學相關經驗嘅設計師玩
我哋畀啲硬紙板、木板同紙佢哋
等佢哋做啲嘢
畀一樣佢哋整嘅嘢你哋睇
「天女散花加農砲」
（笑聲）
但呢個真係我最鍾意嘅一個
佢係用泥膠做嘅龍蝦
佢好怕黑
（笑聲）
對唔係工程師嘅人嚟講
littleBits 成為咗另一種材料
電子零件變咗一種材料
我哋希望呢種材料人人都用得到
littleBits 係個共享資源
你可以去我哋嘅網站下載設計稿
自己郁手做
我哋想啟發創作者、發明家同貢獻者
因為我哋住嘅呢個互動嘅世界
係屬於我哋嘅
所以，我哋一齊開始發明喇！
多謝
（掌聲）